เป็นทอนซิลมาเดือนนึงเเล้ว ไม่มีไข้ แต่เจ็บคอมาก ทานยาแล้วก็ไม่ดีขึ้น มีจุดสีขาวๆที่ทอนซิลด้วยค่ะ
สวัสดีค่ะ อาการเจ็บคอที่เป็นมา 1 เดือน ไม่น่าเกิดจากการเป็นคอหอยหรือทอนซิลอักเสบจากการติดเชื้อแบคทีเรีย แต่อาจเกิดจากสาเหตุอื่นๆ เช่น- การติดเชื้อราในช่องปากและลำคอ จะพบเป็นฝ้าขาวในช่องปากและลำคอ พบในผู้ที่มีภูมิคุ้มกันบกพร่อง เช่น ติดเชื้อ HIV หรือทานยากดภูมิคุ้มกันอยู่- มีนิ่วในทอนซิล ทอนซิลจะบวมโต เห็นก้อนสีขาวที่ทอนซิล อาจทำให้มีกลิ่นปาก- โรคกรดไหลย้อน เมื่อกรดจากกระเพาะไหลย้อนขึ้นมาที่หลอดอาหาร ทำให้เกิดอาการแสบร้อนกลางอก และอาจย้อนขึ้นมาถึงลำคอทำให้เจ็บคอได้ นอกจากนี้ ก็อาจมีเสมหะในคอ มีเรอเปรี้ยวหรือขมในลำคอ มีจุกแน่นลิ้นปี่ คลื่นไส้ เรอบ่อย เป็นต้น- มีก้อนเนื้องอก หรือมะเร็งช่องปากและลำคอหากอาการเจ็บคอเป็นมาก และเป็นมา 1 เดือนแล้ว แนะนำควรไปพบแพทย์เพื่อตรวจหาสาเเหตุค่ะ ในเบื้องต้น ให้พยายามดื่มน้ำเปล่ามากๆ งดน้ำเย็น พักผ่อนเยอะๆ ทานอาหารที่มีประโยชน์โดยเฉพาะผักและผลไม้ ทานอาหารอ่อนรสจืด ไม่ทานเผ็ด ไม่ดื่มชา กาแฟ งดสูบบุหรี่และดื่มแอลกอฮอล์ บ้วนปากล้างลำคอด้วยน้ำเกลือบ่อยๆ เป็นต้น